ร้าน Mirai Foods เป็นร้านที่นำขนมชื่อดังจากเมือง Hakodate และขนมร้านดังจาก Hokkaido มาขาย ขนมทุกอย่างที่้รานจะนำเข้าทั้งหมดเลยค่ะ เราได้มีโอกาสได้ชิมขนมจากร้านนี้ตอนที่มาเปิดบู้ทที่พารากอนถึงวันที่ 30 พ.ย.ที่ผ่านมา

ขนมของที่นี่มีขนมจากร้าน  Pâtisserie Petit Merveille เป็นร้านที่ได้รางวัล Grand Gold Medal ตั้งแต่ปี 2010 - 2013  ร้านนี้มีขนมชื่อดังอย่างเจ้า 	Mel Cheese, Rollcake, Soft cream และพุดดิ้งค่ะ

เมนูที่ได้ชิม

Mel Cheese ทำจากนม Yamakawa milk และ free-range eggs รสเป็นชีสเค้กนุ่มๆ ฐานของขนมจะมีแป้งเค้กบางๆ เพิ่ม texture ขึ้นมาหน่อย creamy กัดแล้วละลายในปาก รสชีสจะไม่เข้มมาก รสนวลๆ ถ้าจะให้เทียบกับชีสเค้กประเภทเดียวกันก็คงจะหนีไม่พ้นอย่าง Snaffles ค่ะ ชิ้นเล็กๆเหมือนกัน กัดคำเดียวหมด รสชาติของ Snaffles จะหวานกว่า แถมราคาแพงกว่าด้วย

จะมีทั้งหมด 4 รสค่ะ คือ รสธรรมดา คาราเมล ฟักทอง และชาเขียว เราลองชิม 3 รสแรกมาค่ะ

Mel Cheese ราคาชิ้นละ 60 บาท ถ้าซื้อเป็นกล่องก็มี 8 ชิ้น ราคา 460 บาท ตกชิ้นละ 57.5 บาท

-Mel Cheese รสPlain
รสนี้ได้ลองชิมที่ร้านมาค่ะ รสจะหวานไม่มากเท่าไหร่ 

-Mel Cheese รสคาราเมล
2ชิ้นนี้เป็นรสที่ขายดีของร้านค่ะ เราชอบรสนี้มากกว่า มันมีความหอมของคาราเมลเพิ่มมา ฉุดรสชาติให้เด่นขึ้น

-Mel Cheese รสฟักทอง
เป็นรสฟักทองเบาๆ หวานกำลังดี ชอบอีกเหมือนกันค่ะ

ทานมา 3 รส เราชอบรสคาราเมล รองลงมาคือ รสฟักทอง และสุดท้ายคือรสธรรมดาค่ะ ถ้าเทียบรสชาติและราคาแล้วเราชอบ Mel Cheese มากกว่าของทั้ง Snaffles และ Milch ค่ะ 


ถ้าตอนนี้ อยากจะไปชิมก็แวะหาซื้อกันได้ที่เดอะมอลล์บางแค อยู่บริเวณซุ้มเค้กชั้น G หลังร้าน after you หรือบู้ทชั่วคราวที่เดอะมอล์บางกะปิ ตั้งแต่วันนี้ถึง 20 ธันวาคม อยู่ชั้น G หน้าซุปเปอร์มาร์เก็ตนะคะ ร่้านก็อาจจะมาเปิดบู้ทชั่วคราวที่พารากอนบ้างค่ะ ตอนนี้กำลังรอหาที่ที่พารากอนอีกเหมือนกัน ถ้าได้มาเปิดก็จะนำเองชอร์ฟครีมมาขายด้วย 

ป.ล.ที่ได้ข้อมูลมาเยอะก็เพราะว่าโทรไปสอบถามที่บริษัทมาเองเลยค่ะ แบบว่าว่างจัด เหะๆ ^^"

